Publication: Magyar Közlöny
Issue: MK-1999-60 (Year: 1999, Number: 60)
Era: 1990-2004
Section: szóló, többször módosított 1993. évi III. törvény (a továbbiakban: Szt.) 3. §-ának (3) bekezdése helyébe a következő
Paragraph Index: 518

(2) A kiskorú szülei, illetve törvényes képviselője — évente legalább egyszer — tájékoztatást kap a gyermek állapotáról, fejlődéséről, egyéni fejlesztési tervéről. A szülők, illetve a törvényes képviselő számára biztosítani kell a foglalkozások látogatásának lehetőségét. 113/C. § (1) A fogyatékos személyek otthonában élő felnőtt személy állapotát folyamatosan figyelemmel kell kísérni. A 112. § (3) bekezdése szerinti szakértői bizottság az ápoló, gondozó otthonban ellátott fogyatékos személy állapotát, annak változását ötévenként felülvizsgálja. A szakértői bizottság felülvizsgálatának eredményéről az intézmény vezetője tájékoztatja az ellátást igénybe vevő személyt, annak hozzátartozóját, törvényes képviselőjét.

Source: https://magyarkozlony.hu/hivatalos-lapok/bb1c870250234a2052e60532d43cec0ec9e4c9b6/dokumentumok/36b815f4ef20fa0d7cc3a469b75903f5b546fa3d/letoltes